cyanic-selkie/wikianc huggingface dataset:
Upper West Ghana
thumb|215px|Upper West Ghanan sijainti. Upper West Ghana on hallintoalue Ghanan  pohjoisosassa, Burkina Fason rajalla. Sen pääkaupunki on Wa ja pinta-ala 18 476 km2. Alueen väkiluku 1. heinäkuuta 2010 oli 637 200.
Alue sijaitsee perinteisten Saharan poikki kulkevien kauppareittien varrella. Se on maisemaltaan suurelta osin apinanleipäpuiden täplittämää ruohosavannia. Alueen nähtävyyksiin kuuluu Gbellen riistansuojelualue ja wala-heimon päällikö Wa Naan palatsi.
Juan Calatayud
Juan Jesús Calatayud Sánchez (s. 21. joulukuuta 1979 Antequera, Espanja) on espanjalainen jalkapallomaalivahti. Hän pelasi seuratasolla kotimaansa lisäksi Unkarissa ja Intiassa. Hän pelasi Espanjan pääsarjassa viidessä eri seurassa.
Seurajoukkueura
Calatayud on Málagan kasvatti. Kauden 2002–2003 hän pelasi lainasopimuksella Algecirasissa. Palattuaan takaisin kasvattajaseuraansa hän teki ensiesiintymisensä edustusjoukkueessa 29. lokakuuta 2003 ottelussa Athletic Bilbaota vastaan. Kaudeksi 2005–2006 hänet lainattiin jälleen, tällä kertaa Getafeen.
Vuonna 2006 Calatayud siirtyi Racing Santanderiin, jossa hänen vastuunsa jäi kuitenkin hyvin minimaaliseksi toimiessaan lähinnä joukkueen kolmosmaalivahtina. Toisella kaudellaan 2007–2008 hän jäi ilman pelinumeroa.
Heinäkuussa 2008 hän teki kaksivuotisen sopimuksen Hérculesin kanssa. Ensimmäisellä kaudellaan joukkueessa häneltä jäi paitsi vain yksi sarjaottelu. Seuraavalla kaudella 2009–2010 Calatayud jatkoi joukkueen ykkösmaalivahtina ja pelasi kauden ensimmäisellä puoliskolla eniten nollapelejä. Hän ei kuitenkaan lopulta onnistunut saavuttamaan Segunda Divisiónin Zamora-palkintoa, vaan hävisi sen niukasti Recreativo-maalivahti Vicente Guaitalle.
Istanbulin pörssi
thumb|Istanbulin pörssi Istanbulin pörssi (, BIST) on ainoa yritys Turkissa, jossa käydään kauppaa arvopapereilla, pääomalla, joukkovelkakirjoilla, yksityisen sektorin joukkovelkakirjoilla, ulkomaanvaluutalla, kiinteistöarvopapereilla tai kansainvälisillä arvopapereilla.
Nykyinen Intanbulin pörssi syntyi vuonna 2013, kun vanha osakepörssi (, İMKB) yhdistyi maan kulta- ja johdannaiskauppapaikkojen kanssa.
Karen Strassman
Karen M. Strassman on yhdysvaltalainen ääninäyttelijä, joka tunnetaan animen dubbauksista, erityisesti Fantinen roolista Immortal Grand Prixissa.
Ura
Strassman opiskeli näyttelemistä Pariisiissa, Ranskassa Le Conservatoire National D'Art Dramatiquessa. Valmistumisensa jälkeen hän teki useimmiten äänityötä toimien muun muassa kuuluttajana Air Francelle ja Disneyland Resort Parisille, sekä kertojaäänenä Louvren ja Musée d'Orsayn äänikiertueilla. Strassman muun muassa dubbasi Meg Ryanin äänen ranskaksi erilaisissa pienissä projekteissa. Samaan aikaan hän teki myös pieniä näytelmärooleja ranskalaisissa elokuvissa ja televisiosarjoissa, kuten Haute tension, Classe mannequin ja Les Nouvelles aventures de Chastity Blade.
Kuningas Williamin saari
Saaren itäpuolella sijaitsevat James Rossin salmi, Raensalmi ja Boothian niemimaa, lännessä Victoriansalmi ja Victoriansaari, etelässä Simpsoninsalmi, Toddinsaari ja Adelaiden niemimaa ja lounaispuolella Queen Maud Gulf.
Saaren pinnanmuodot ovat pohjoisessa Victory Point, lännessä Gore Point, Point Le Vesconte, Erebus Bay ja Terror Bay, etelässä Douglas Bay, Booth Point, ja Gjoa Havenin kylä.
Inuiitit ovat asuneet saarella sukupolvien ajan. Tutkimusmatkailija John Ross saapui saarelle vuonna 1830. Hän luuli aluetta niemimaaksi ja nimesi sen Britannian kuninkaan Vilhelm IV mukaan. Lukuisat tutkimusmatkailijat etsiessään luoteisväylää ovat leiriytyneet saarelle talven ajaksi. John Franklinin retkikunnan laivat juuttuivat jäihin saaren luoteispuolella. Tämän seurauksena miehistö hylkäsi laivat ja he yrittivät kävellen päästä mantereelle, mutta suurin osa miehistä menehtyi matkalla. Kaksi retkikunnan miehistä on haudattu Hall Pointiin saaren etelärannikolle. Saari tunnetaan myös suuresta tundrakaribukannastaan, joka viettää saarella kesäkauden, ja joka muuttaa takaisin mantereelle syksyllä. Ilmaston lämpenemisestä johtuen saarelle on muuttanut uusia eläinlajeja. Saarella on tavattu vuoden 2005 jälkeen ensimmäistä kertaa harmaakarhuja ja ahmoja.
Vuonna 1903 tutkimusmatkailija Roald Amundsen oli etsimässä luoteisväylää, mutta talven tullen hän leiriytyi saaren eteläpuolella sijaitsevassa luonnon muovaamassa satamassa, joka nykyisin tunnetaan Gjoa Havenina. Hän vietti alueella kaikkiaan kaksi talvea ja oppi paikaillisilta inuiiteilta arktisen selviytymisen keinoja, jotka osoittautuivat elintärkeiksi hänen myöhemmin suorittamallaan etelämantereen valloituksella. Amundsen vietti alueella kaikkiaan 22 kuukautta.
Valkokaulusbulbuli
Koko ja ulkonäkö
Kooltaan valkokaulusbulbuli on bulbuliksi keskikokoinen, noin 20 cm pitkä. Lajin selkä, vatsa, siivet ja pyrstö ovat väriltään oliivinvihreät. Pyrstön kärki on hieman muuta ruumista tummempi. Pää on musta ja poskissa on muutamia valkeita höyheniä. Lajille tyypillinen on sen valkea kaulus.
Elinympäristö
Valkokaulusbulbulit elävät metsissä, joissa on usein myös paljon suurikokoisia pensaita. Toisinaan lajia nähdään myös avoimemmassa maastossa muun muassa istumassa sähkötolpilla. Pääosin laji elää 200–2 500 metrin korkeudessa. Kuten muidenkin bulbuleiden, myös valkokaulusbulbulin ravinto koostuu pääasiassa hedelmistä.
Kalle Lamberg
Kalle Lamberg (s. 11. helmikuuta 1987 ) on suomalainen näyttelijä. Komedian lajikseen jo nuorena ottanut Lamberg on näytellyt muun muassa Turun Linnateatterissa. Hän on työskennellyt Turun Nuoren Teatterin taiteellisena johtajana vuodesta 2012. Elokuussa 2016 Lamberg valittiin Turun Linnateatterin johtajaksi.
Myös sähköisissä medioissa Lambergin roolitehtävät painottuvat komedian, parodian ja osin farssin suuntaan. Televisiossa hän on näytellyt MTV3:n suorissa estradiviihdeohjelmissa Saturday Night Live ja Kingi. Elokuvataiteessa hän on tehnyt lähinnä sivuosia, kuten Kallosen roolin komediassa Luokkakokous 2 – Polttarit.
Ura
Lamberg sai ensikosketuksensa teatteritaiteeseen pikkupoikana Sauvon kesäteatterissa, jossa hän näytteli Henrik Ibsenin klassikkonäytelmässä Peer Gynt. Yhdeksänvuotiaana hän muutti Turkuun, missä hän meni myöhemmin Turun Nuoreen Teatteriin. Lukion jälkeen Lamberg suoritti Teatterikorkeakoulun.
Turun Linnateatterissa Lamberg on näytellyt muun muassa Aleksis Kiven klassikossa Seitsemän veljestä, komediassa Otto vai pano ja Råck. Lamberg on näytellyt myös Kotkan Kaupunginteatterissa ja Suomen Kansallisteatterissa, jossa hänellä oli rooli kappaleessa Pahuus.
Teatterin ohella Lamberg on näytellyt elokuva- ja televisiotuotannoissa, kuten Yleisradion draamadokumentissa Jääkärit (2015), MTV3:n draamasarjassa Roba (2016), MTV3:n suorassa komediasarjassa Saturday Night Live kevätkaudella 2016 sekä MTV3:n komediaohjelmassa Kingi kevätkaudella 2018. Syksyllä 2018 hän on mukana Posse-televisiosarjan viidennellä tuotantokaudella.
Lamberg valittiin kaikkien aikojen hauskimmaksi turkulaiseksi vuonna 2016.
Lamberg kihlautui viittomakielen tulkkina työskentelevän naisystävänsä, Maria Mattelmäen kanssa lokakuussa 2016. He menivät naimisiin syyskuussa 2020.
Ketoharjasvehnä
Ketoharjasvehnä eli harjasvehnä (Agropyron cristatum) on heinäkasvien (Poaceae) heimoon kuuluva monivuotinen laji, jota viljellään koristekasvina.
Kaija-Liisa Keskivitikka
Keskivitikka edusti Suomea kaksissa olympialaisissa. Innsbruckissa 1964 hän sijoittui sekä 1 000 metrillä että 1 500 metrillä kahdeksanneksi, 3 000 metrillä kymmenenneksi ja 500 metrillä 16:nneksi. Grenoblessa 1968 hän oli 3 000 metrillä neljäs, 1 500 metrillä kuudes, 1 000 metrillä seitsemäs ja 500 metrillä 18:s. Yleisluistelun MM-kilpailuissa hän sijoittui yhteispisteissä parhaimmillaan 13:nneksi vuosina 1966 ja 1969. EM-kilpailuissa hän oli 15:s vuonna 1970.
Keskivitikka edusti seuratasolla Lapin Lukkoa ja Helsingin Työväen Luistelijoita. Hän oli SM-kilpailuissa nopein 1 000 metrillä vuosina 1968 ja 1969 sekä 1 500 metrillä vuonna 1965. Hän saavutti yhteispisteissä SM-hopeaa vuosina 1963–1968 sekä SM-pronssia vuonna 1970. Hän luisteli Suomen-ennätyksen 1 500 metrillä (2.30,1) vuonna 1965 ja 500 metrillä (48,1) vuonna 1967.
Bede Vincent Heather
Bede Vincent Heather (7. joulukuuta 1928 – 25. helmikuuta 2021) oli australialainen roomalaiskatolinen piispa. Hänet vihki papiksi Sydneyn arkkihiippakuntaan Pietro Fumasoni Biondi 15. heinäkuuta 1951. Hänet nimitettiin Sydneyn vihkipiispaksi ja Obbin titulaaripiispaksi 30. kesäkuuta 1979. Piispaksi vihkiminen seurasi 4. elokuuta. Pääkonsekraattorina toimi James Darcy Freeman, jota avustivat Thomas Francis Little ja Albert Kanene Obiefuna.
Heather nimitettiin 8. huhtikuuta 1986 Parramattan piispaksi, jona hän toimi, kunnes erosi tehtävistään 10. heinäkuuta 1997.
On nainen kaunis ihiminen
On nainen kaunis ihiminen on Tyynen ja Martan toukokuussa 2010 julkaistu debyyttialbumi. Albumin julkaisi Poptori.
Albumi myi muutaman kuukauden levymyynnin jälkeen kultalevyn verran. Albumi on myynyt myös platinaa.
Kappaleet
Kaikki kappaleet sanoittanut Tarja Jykylä.
Marathónas
Marathónas on Kreikan kaupunki ja samanniminen kunta (Δήμος Μαραθώνος, Dímos Marathónos tai Δήμος Μαραθώνα, Dímos Marathóna), joka sijaitsee Itä-Attikan alueyksikössä Attikan alueella. Koko kunnan pinta-ala on 226,6 neliökilometriä ja väkiluku 33 423. Varsinaisen Marathónaksen kaupungin väkiluku on 7 170 (vuonna 2011).
Marathónaksen kaupunki on perinyt nimensä sen alueella sijainneesta antiikin aikaisesta Marathonin kaupungista sekä Marathonin tasangosta. Ne tunnetaan lähinnä tasangolla käydystä Marathonin taistelusta.
Antiikki
Antiikin Marathonin kaupunki sijaitsi oletettavasti nykyiseen Marathónaksen kuntaan kuuluvan Vranáksen kylän lähellä. Antiikin Marathon tunnetaan Marathonin tasangolla vuonna 490 eaa. käydystä Marathonin taistelusta, jossa Ateenan armeija kukisti persialaiset. Tarinan mukaan taistelun jälkeen sotilas nimeltä Feidippides juoksi Ateenaan kertomaan voitosta. Perillä hän huudahti ”νενίκαμεν” (nenikamen, ”olemme voittaneet”) ja kuoli. Matka Marathonista Ateenaan olisi ollut noin 40 kilometriä. Tästä juontuu nykyinen urheilulaji maratonjuoksu.
pienoiskuva|vasen|[[Marathonin taistelun paikka eli nykyinen Marathónaksen tasanko, taustalla Ágios Panteleímonaksen kylä.]] Antiikin aikana nykyisen Marathónaksen kunnan alueella sijaitsi myös muun muassa Rhamnuksen kaupunki.
Nykyinen kaupunki ja kunta
Vuosina 1925–1930 Marathónaksen yläpuoliseen laaksoon rakennettiin Ateenan vedensaannin turvaamiseksi pato, jonka kautta muodostui Marathónaksen tekojärvi. Kunnan nähtävyyksiin kuuluvat Marathonin taistelun paikan ja siellä olevien hautojen lisäksi muut antiikin Marathonin löydökset sekä Marathonin arkeologinen museo. Marathónaksen Schiniáksessa sijaitsee Ateenan vuoden 2004 olympialaisten soutustadion. Schiniáksen rannalla järjestettiin olympialaisten purjehdustapahtuma ja Marathónaksesta lähtivät sekä miesten että naisten maratonjuoksut.
Nykyinen Marathónaksen kunta muodostui, kun Marathónas, Grammatikó, Néa Mákri ja Varnávas yhdistyivät vuoden 2011 alussa Kallikrates-suunnitelman mukaisesti. Kunnan suurin asutus on Néa Mákrin kaupunki.
Leo Murphy Drona
Leo Murphy Drona (s. 18. lokakuuta 1941) on filippiiniläinen roomalaiskatolinen piispa. Hänet vihittiin salesiaanien papiksi 22. joulukuuta 1967 ja nimitettiin San Josen hiippakunnan johtoon 10. kesäkuuta 1987. Piispaksi vihkiminen seurasi 25. heinäkuuta. Pääkonsekraattorina toimi Bruno Torpigliani, jota avustivat Gabriel Villaruz Reyes ja Pedro Bantigue y Natividad.
Kergueleninmerimetso
Kergueleninmerimetso (Phalacrocorax verrucosus) on eteläisellä Intian valtamerellä sijaitsevien Kerguelensaarten kotoperäinen merimetso. Se luokitellaan usein etelänmerimetson alalajiksi. Jean Cabanis kuvaili lajin holotyypin Kerguelenista vuonna 1875.
E pluribus unum
thumb|150px|Lause Yhdysvaltain vaakunassa.
E pluribus unum on Yhdysvaltain vaakunassa esiintyvä latinankielinen fraasi. Se tarkoittaa 'monesta yksi'.
E pluribus unum oli Yhdysvaltain epävirallinen tunnuslause vuoteen 1956 asti, jolloin se korvattiin lauseella "In God We Trust". E pluribus unum on lyöty myös kolikkoihin vuodesta 1795 alkaen.
Tenhi
Tenhi on suomalainen progressiivista folkmusiikkia soittava yhtye. Yhtyeen perusti Tyko Saarikko vuoden 1996 lopulla. Vuonna 1997 saksalainen Prophecy Productions solmi kolmen täyspitkän levyn kattavan sopimuksen tuolloin kaksimiehisen Tenhin kanssa. Ilkka Salminen oli liittynyt yhtyeeseen hieman aikaisemmin ja ennen studioon astumista Ilmari Issakaista pyydettiin liittymään. Session tuloksena syntynyt Hallavedet -mini-CD sisälsi kaksi kappaletta. Vuonna 1999 Eleanor Lundell liittyi yhtyeeseen ja esikoisalbumi Kauan julkaistiin samana vuonna. Airut: ciwi -mini-CD julkaistiin vuonna 2001 ja toinen kokopitkä Väre vuonna 2002.
Vuonna 2006 Tenhi julkaisi uuden pitkäsoittonsa Maaäet, joka jatkoi tuotantoa edellisten albumien kaltaisella tummanpuhuvalla tyylillä.
Myöhemmin samana vuonna Prophecy Productions uudelleenjulkaisi Tenhin sivuprojektina vuonna 2004 äänitetyn levyn Airut:aamujen. Elokuussa 2007 Tenhi julkaisi kolmen CD:n kokoelmalevyn Folk Aesthetic 1996–2006, jolle on koottu harvinaista ja julkaisematonta materiaalia, muun muassa Hallavedet-ep, Airut: ciwi -ep sekä Kertomuksia-demo vuodelta 1997.
Vuonna 2023 Tenhi julkaisi singlen Saattue tulevalta Valkama-levyltään.
Diskografia
Kaikki levyt on julkaissut Prophecy Productions.
Oliver Smithies
Oliver Smithies (23. kesäkuuta 1925 Halifax, Englanti – 10. tammikuuta 2017 Chapel Hill, Pohjois-Carolina, Yhdysvallat ) oli englantilaissyntyinen yhdysvaltalainen perinnöllisyystieteilijä ja Nobel-palkinnon saaja. Hänelle myönnettiin vuoden 2007 Nobelin lääketieteen palkinto kantasolututkimuksesta yhdessä Martin Evansin ja Mario Capecchin kanssa. Smithies tutki uransa aikana muun muassa homologisen rekombinaation avulla tehtyjä geenisiirroksia, ja uransa alkuvaiheessa hän kehitti geelielektroforeesimenetelmän, jonka avulla on pystytty erottamaan proteiineja helpommin ja tarkemmin kuin aikaisemmin.
Nuoruus ja opiskelu
Oliver Smithies ja hänen kaksoisveljensä Roger syntyivät Englannissa 1925. Heidän isänsä oli William Smithies ja äitinsä Doris Sykes. William Smithies työskenteli poikien syntymän aikaan isänsä yrityksessä, mutta sai pian tämän jälkeen paremmin palkatun työn vakuutusmyyjänä. Doris-äiti puolestaan opetti Halifax Technical Collegessa. Perheeseen syntyi vuonna 1930 kolmas lapsi, Nancy.
Oliver sairastui seitsemänvuotiaana kuumetautiin, jonka takia hän oli kymmenen viikon ajan vuodepotilaana. Sairaus aiehutti hänelle sydämen hiippaläpän sivuäänen, jota pidettiin niin vakavana, että Oliver ei pystynyt urheileen seitsemään vuoteen. Liikunnan sijaan hän luki ja tutki asioita. Hän muun muassa rakensi kaiuttimen venyttämällä sian virtsarakkoa puisen kehikon ympärille ja radio-ohjattimen veneen.
Ura
Valmistumisensa jälkeen Smithies teki väitöskirjan jälkeistä tutkimusta Wisconsin-Madisonin yliopistossa. Sieltä hän jatkoi Toronton yliopistoon kuuluneeseen Connaughtonin lääketieteellisen tutkimuksen laboratorioon, jossa hän työskenteli 1952–1960.
Smithies palasi 1960 Wisconsinin yliopistoon, jossa hän työskenteli genetiikan tutkimusryhmässä. Hän tutki siellä muun muassa haptoglobiiniin ja hemoglobiiniin liittyviä geenejä. Hänen Nobel-palkittu työnsä syntyi halusta korvata sirppisoluanemian aiheuttama geeni normaalilla geenillä. Smithies teki 1980-luvun alkupuolella tutkimuksia, joissa hän onnistui homologisen rekombinaation avulla siirtämään geenin haluttuun paikkaan nisäkkään genomissa.
Smithies jatkoi uraansa vuodesta 1988 Pohjois-Carolinan yliopistossa. Siellä hän tutki edelleen geenikohdennuksen luomaan eläinmalleja, jotka voisivat auttaa ihmisten tautien ymmärtämisessä. Smithiesin laboratorio kehitti 1992 ensimmäisen eläinmallin kystiseen fibroosiin.
Smithies työskenteli laboratoriossaan eitsemän kertaa viikossa viimeisiin päiviinsä asti. Hän kuoli vuonna 2017 lyhyen sairastelun jälkeen 91-vuotiaana. Hänellä oli vielä tuolloin suunnitteilla uusi tutkimusprojekti.
Yksityiselämä
Smithies oli kahdesti naimisissa. Hänen liittonsa virologi Lois Kitzen kanssa päättyi eroon vuonna 1978. Smithiesin toinen vaimo oli japanilainen Nobuyo Maeda, joka oli 1980-luvulla Smithiesin ohjauksessa tekemässä väitöskirjan jälkeistä tutkimusta. Koska he eivät löytäneet mahdollisuutta työskennellä Wisconsinin yliopistosta, Smithies muutti Maedan mukana Pohjois-Carolinan yliopistoon.
Smithiesin intohimo olivat yksimoottoriset lentokoneet ja liitokoneet. Hän oli vuonna 1980 apulentäjä ennätyksellisen nopealla yksimoottorisen koneen Atlantin ylityksellä. Ennätys rikottiin vasta 20 vuoden päästä.
TIROS-2
TIROS 2 (tai TIROS-B) oli pyörrestabilisoitu sääsatelliitti, joka laukaistiin vuonna 1960. Se oli toinen TIROS-ohjelman lennoista. Se palasi takaisin Maan ilmakehään vuonna 2014. Satelliitin tarkoitus oli testata kokeellisia televisio- ja infrapunalaitteistoja.
Oliver Smithies
Merkitys ja tunnukset
thumb|[[George W. Bush vuoden 2007 yhdysvaltalaisten Nobel-palkittujen kanssa, Smithies toinen vasemmalta.]] Nobelin lääketieteen palkinnon lisäksi Smithies sai muun muassa vuonna 2001 Albert Lasker -palkinnon lääketieteellisestä perustutkimuksesta, Wolfin lääketieteen palkinnon 2003 ja Thomas Hunt Morgan -mitali 2007. Smithies kuului vuodesta 1971 Yhdysvaltain kansalliseen tiedeakatemiaan, vuodesta 1978 American Academy of Arts and Sciencesiin, vuodesta 1986 American Association for the Advancement of Scienceen, vuodesta 1998 Royal Societyyn ja vuodesta 2003 National Academy of Medicineen.
TIROS-2
pienoiskuva|TIROS 2 laukaisu.
Nitrosyylirikkihappo
Nitrosyylirikkihappo (NOHSO4) on rikkihapon johdannainen. Ainetta muodostuu sivutuotteena valmistettaessa rikkihappoa lyijykammioprosessin avulla.
Ominaisuuksia
Nitrosyylirikkihappoa käytetään usein rikkihappoliuoksena. Yhdiste on vahvasti hapettava ja saattaa reagoida hyvin voimakkaasti emästen ja hapettuvien orgaanisten yhdisteiden kanssa. Nitrosyylirikkihappo syövyttää metalleja vapauttaen vetykaasua. Joutuessaan kosketuksiin veden kanssa yhdiste hydrolysoituu rikkihapoksi ja typpihapokkeeksi.
Valmistus ja käyttö
Nitrosyylirikkihappoa voidaan pitää happoanhydridinä. Sitä voidaan valmistaa rikkihaposta ja typpihapokkeesta tai rikkihapokkeesta ja typpihaposta. Kummassakin tapauksessa reaktio tulee suorittaa vedettömissä olosuhteissa, koska yhdiste hajoaa hyvin nopeasti joutuessaan kosketuksiin veden kanssa.
Valmistettaessa rikkihappoa lyijykammioprosessilla katalyyttinä käytettävä typpidioksidi voi reagoida veden ja rikkidioksidin kanssa muodostaen nitrosyylirikkihappoa ja typpihapoketta. Syntynyt yhdiste kiteytyy kellanvalkoisina rombisina kiteinä.
Nitrosyylirikkihappoa käytetään valmistettaessa atsoväriaineita. Erityisesti yhdistettä käytetään, kun väriainesynteesissä käytettävä amiini on vain heikosti emäksinen. Atsoyhdisteiden synteesissä voidaan käyttää valmista nitrosyylirikkihappoa tai liuottaa natriumnitriittiä rikkihappoon, jolloin muodostaa nitrosyylirikkihappoa.
Kesti
Kesti on kylä Kurikassa entisen Jurvan kunnan alueella Etelä-Pohjanmaalla.
Sijainti
Entiseen Jurvan kuntaan kuuluva Kestin kylä sijaitsee Tupenkylän ja Järvenpään kylän välissä Jurvasta Teuvalle johtavan seututien 687 varrella. Kestistä johtaa tie numero 6841 Pirttikylään, josta on yhteys valtatielle 8. Kestistä on matkaa sekä Teuvalle että Pirttikylään noin 18 kilometriä. Närvijoelle matkaa on noin 8 km.
Kylä
Kestin kylään kuuluu muutamia taloja, mutta Kestin postinumeroalue on isompi kokonaisuus, johon kuuluu muitakin kyliä, mm. Järvenpään kylä, Rannankylä, Tupenkylä ja Kentankylä. Kestissä oli aiemmin alueen lähin asiamiesposti ja tästä syystä koko postialue on nimeltään Kesti.
Kestinkylä on itse asiassa aiemmin kuulunut Järvenpään kylään. Järvenpään kylä on saanut nimensä myös Kestinkylään yltäneen, 1960-luvulla viljelysmaaksi kuivatun Jurvanjärven mukaan.
Järvenpään kylässä sijaitsee Järvenpään nuorisoseura. Kestin kylässä on ollut kaksi koulua, toinen Järvenpäässä ja toinen Tupenkylässä. Koulut ovat lakkauttamisensa jälkeen olleet asuinkäytössä.
Palvelut
Kestissä palveluita tarjoavia yrityksiä on tällä hetkellä vain autokorjaamo. Vuonna 2010 toimintansa lopetti Viitasen sekatavarakauppa, jossa on aiemmin toiminut kyläkauppa ja asiamiesposti. Kestin kylässä on ollut kaupan ja postin lisäksi myös meijeri. Nykyään lähimmät palvelut ovat Jurvan kirkonkylällä.
Kestin kylässä on runsaasti maanviljelystä, mutta koko postialueeseen kuuluvalla alueella on pieniä paikallisia yrityksiä, muiden muassa kuljetusyritys ja perunatila. Kestin kylän maisema on pääosin tasaista peltoa, koska se sijaitsee kuivauksen ansiosta viljelysmaaksi muuttuneen Jurvanjärven reunoilla.
Naisten Ykkösen kausi 2011
Naisten Ykkönen on Suomen naisten jalkapalloilun toiseksi korkein sarjataso. Kaudella 2011 se pelattiin kahdessa kaksinkertaisessa alkusarjassa, minkä jälkeen pelattiin valtakunnallinen kahdeksan joukkueen yksinkertainen ylempi jatkosarja, jossa pelasivat kummankin alkusarjalohkon neljä parasta joukkuetta. Oulu Nice Soccer nousi Naisten Liigaan kaudeksi 2012.
Yläloppusarja
Lähtöpisteet sarjaan: Klubi 09 3, JyPK 3, FC Kuusysi 2, ONS 2, GBK 1, TuWe 1. ONS nousi Naisten Liigaan kaudeksi 2012.
Alaloppusarja Lohko A
Lähtöpisteet sarjaan: HJS 3, Pyrkivä 2, TiPS 1. HJS ja KaaPo putosivat Naisten Kakkoseen kaudeksi 2012.
Galena
Galena on kaupunki Alaskassa. Se sijaitsee Yukonjoen pohjoisrannalla 72 kilometriä itään Nulatosta. Innokon luonnonpuisto on lounaaseen Galenasta.
Vuoden väestönlaskennassa kaupungin asukasluku oli 675. Näistä 63,41% edusti etnisesti Amerikan alkuperäiskansoja.
Historiaa
Koyukon athabaskoilla oli alueella tilapäisiä leirejä, joita he käyttivät villiriistan vaeltaessa alueelta toiselle. Kesäisin monet perheet siirtyivät lautoilla Yukonille kalastamaan lohta. Koyukukjoen ja Nowitnajoen väliltä on löydetty 12 kesäkalastusleiriä. Galena perustettiin vuonna 1918 lähelle athabaskojen kalastusleiriä, jota kutsuttiin Henry's Pointiksi. Siitä tuli tukikohta läheisille lyijymalmikaivoksille, jotka avattiin 1918 ja 1919.
Vuonna 1920 athabaskat, jotka asuivat yläjuoksulla Loudenissa alkoivat muuttaa Galenaan. He alkoivat myydä puuta höyrylaivoille ja toimia rahdinkuljettajina kaivoksille. 1920-luvun puolivälissä Galenaan perustettiin ensimmäinen koulu. Toisen maailmansodan aikana rakennettiin armeijan lentokenttä Galena Air Force Station. 1950-luvun aikana armeijan tukikohdan rakennustyöt, lentokentän ja teiden parantaminen saivat aikaan Galenan alueen taloudellisen kasvun.
Vuosina 1945 ja 1971 kaupunkia koettelivat tulvat. Näiden vuoksi uusi kaupunkikeskus nimeltään New Town perustettiin Alexanderinjärven rannalle noin 2,5 kilometriä itään alkuperäisestä keskuksesta. Kaupungin virastot, terveysasema, koulut, kauppa ja yli 150 asuntoa rakennettiin New Towniin.
Ilmavoimien tukikohta suljettiin vuonna 1993.
Tuula Vilkas
pienoiskuva|Pentti Peltoperä ja Tuula Vilkas Innsbruckin talviolympialaisissa, 1976. Tuula Helena Kaarina Pöntinen (o.s. Vilkas, s. 18. toukokuuta 1950 Urjala) on entinen suomalainen pikaluistelija.
thumb| [[Yleisluistelun_maailmanmestaruuskilpailut#Naisten_kilpailut 1971, 500 m: Atje Keulen-Deelstra (NED, winner) v. Tuula Vilkas]] Tuula Vilkas edusti Suomea kaksissa olympialaisissa. Sapporossa 1972 hän sijoittui 3 000 metrillä seitsemänneksi, 1 000 metrillä 11:nneksi, 1 500 metrillä 16:nneksi ja 500 metrillä 24:nneksi. Innsbruckissa 1976 hän oli 3 000 metrillä 12:s, 1 000 metrillä 17:s ja 1 500 metrillä 20:s. Yleisluistelun MM-kilpailuissa hän sijoittui yhteispisteissä parhaimmillaan yhdeksänneksi vuonna 1971. EM-kilpailuissa hän oli parhaimmillaan yhdeksäs vuonna 1972.
"Pepsu" Vilkas edusti seuratasolla Karstulan Kivaa. Hän voitti yhteispisteiden Suomen-mestaruuden vuosina 1970–1973 ja 1976 sekä sprinttereiden Suomen-mestaruuden vuonna 1973. Hän luisteli yhteensä 13 Suomen-ennätystä vuosina 1969–1975. Hänen isänsä Mauri Vilkas on toiminut naisten luistelumaajoukkueen huoltajana sekä Keski-Suomen piirin johto- ja valmennustehtävissä.
Call of Duty: Modern Warfare 2
Call of Duty: Modern Warfare 2 (myös Call of Duty: MW2 tai MW2) on Infinity Wardin kehittämä ja Activisionin marraskuussa 2009 julkaisema ensimmäisen persoonan ammuntapeli Microsoft Windowsille, PlayStation 3:lle ja Xbox 360:lle. Alun perin peliä markkinoitiin nimellä Modern Warfare 2, mutta pelin julkaisun lähestyessä nimeen lisättiin viittaus Call of Duty -pelisarjaan. Peli on suora jatko-osa Call of Duty 4: Modern Warfarelle.
Pelissä on kolme vaihtoehtoista pelitilaa: yksinpeli, moninpeli ja kahden pelaajan Special Ops -tila. Yksinpelin tarina sijoittuu lähitulevaisuuteen, jossa pelaaja on ratkaisevassa osassa kansainvälisen kriisin selvittämisessä. Moninpeli ja Special Ops ovat molemmat verkossa pelattavia moninpelejä, mutta kumpaakin tilaa voi myös pelata yksin tai toisen pelaajan kanssa offline-tilassa.
Modern Warfare 2 on ollut myyntimenestys. Pelin julkaisijan ilmoittamien alustavien myyntilukujen mukaan peliä myytiin sen julkaisemista seuranneen 24 tunnin aikana yksin Yhdysvalloissa ja Yhdistyneessä kuningaskunnassa arviolta 4,7 miljoonaa kappaletta, pelin tuottaessa tuona aikana 310 miljoonan dollarin liikevaihdon. Pelin oletettiin tuolloin olleen kaikkien aikojen suurin mediajulkaisu. Peliä oli myyty 20 miljoonaa kappaletta 15. kesäkuuta 2010 mennessä.
Pelin tehtävä ”No Russian” on herättänyt polemiikkia. Siinä pelataan terroristiryhmän jäsenenä, tavoitteena tehdä joukkomurha aseettomia siviilejä kohtaan. Ensimmäisissä, lokakuussa 2009 vuotaneissa videoissa tehtävästä se sijoittui Los Angeles in LAX:n kaltaiseen ympäristöön. Lopullisessa versiossa tapahtumat sijoittuvat venäläiselle lentoasemalle. Trilogian päätösosa Call of Duty: Modern Warfare 3 julkaistiin marraskuussa 2011.
Pelaaminen
Muiden Call of Duty -pelien tapaan pelaaja ottaa monia rooleja yksinpelitarinassa. Jokaisessa kentässä pelaajalle annetaan useita tehtäviä, jotka ovat myös näkyvillä peliruudun kompassissa. Tehtävät koostuvat erilaisten tavoitteiden saavuttamisesta, kuten saapumisesta johonkin tiettyyn paikkaan, vastustajien eliminoimisesta tietystä paikasta tai tietyn paikan puolustamisesta. Pelaajalla on seuranaan joukko sotilaita, joita ei kuitenkaan voi komentaa. Jos pelaaja vahingoittaa joukkuettaan, tehtävä täytyy aloittaa edellisestä tallennuspisteestä. Yksinpelikentistä löytyy myös vihollisten kannettavia tietokoneita, joiden keräämisestä ei palkita mitenkään.
Special Ops
Modern Warfare 2 sisältää Special Ops -nimisen yhteistyötilan, joka koostuu yksittäisistä tarinaan liittymättömistä tilanteista. Nämä tehtävät kuitenkin sijaitsevat tarinan kartoilla. Useimmat Special Ops -kentistä ovat yksinpelattavia, mutta jokaista kenttää voi myös pelata kahdestaan kaverin kanssa LAN-yhteydellä, Internetissä tai jaetulla ruudulla. Pelitila sisältää skenaarioita kuten moottorikelkkakisailua kaksinpelinä sekä kentän, jossa toinen pelaajista ohjaa AC-130-alusta ja toinen on maanpinnalla etsimässä vihollisia ja kaappaamassa näiden tukikohtaa. Kaikki 23 Special Ops -tehtävää on jaettu viiteen eri tehtäväjoukkoon vaikeustason mukaan. Jokaista tehtävää voi lisäksi pelata kolmella eri vaikeustasolla: normaalilla, vaikeutetulla tai veteraanilla.
Moninpeli
Moninpelissä on Call of Duty: World at Warista ja Call of Duty 4: Modern Warfaresta tuttuja pelitiloja. Peliin on tehty myös kaksi karttapakettia (eivät ilmaisia kuten Call of Duty 4:ssa). Myös palvelinisännän vaihtaminen on uusittu. Peli pysähtyy siksi aikaa, kun palvelin etsii uuden isännän vanhan sijalle. Moninpelissä hankitaan kokemuspisteitä ja maksimitaso on 70, jonka jälkeen voi aloittaa ”Prestige”-tilan. Prestigen aloitettua pelaajan saavuttamat aseet ja haasteet katoavat ja pelaajan pitää ansaita ne uudelleen. Prestige-tilan voi aloittaa uudelleen kymmenen kertaa. Moninpeli ei sisällä ajoneuvoja. Tappoputkista voi saada erilaisia pelitilanteissa hyödynnettäviä palkintoja, kuten taisteluhelikopterin tai predator-lennokista ammuttavan ohjuksen. Moninpeli sisältää 16 kenttää sekä kymmenen kenttää, jotka tulevat ladattavien lisäosien mukana.
Ladattavat lisäosat
Moninpeliin on ilmestynyt kaksi ladattavaa lisäosaa: keväällä 2010 julkaistu ”Stimulus Package” sekä kesällä 2010 julkaistu ”Resurgence Package”.
Karttapaketti Stimulus Package julkaistiin Xbox 360:lle 30. maaliskuuta 2010. PlayStation 3:lle se julkaistiin Pohjois-Amerikassa 4. toukokuuta ja muualla maailmassa 5. toukokuuta. Windowsille se julkaistiin maailmanlaajuisesti 5. toukokuuta 2010. Stimulus Package sisältää viisi karttaa, joista kaksi on uusittuja versioita Call of Duty 4: Modern Warfare -pelin kartoista ”Crash” ja ”Overgrown”. Xbox 360:lla pakettia myytiin ensimmäisen vuorokauden aikana noin miljoona kappaletta sekä ensimmäisen viikon aikana vielä 1,5 miljoonaa kappaletta. On epävarmaa, kuinka monta kappaletta pakettia myytiin PlayStation 3 -konsolille, mutta luku on vähintään miljoona.
Karttapaketti Resurgence Package julkaistiin Xbox 360:lle 3. kesäkuuta 2010. PlayStation 3:lle ja Windowsille se julkaistiin 6. heinäkuuta 2010. Resurgence Package sisältää viisi uutta karttaa, joista kaksi on uusittua versiota Call of Duty 4: Modern Warfare -pelin kartoista ”Strike” ja ”Vacant”.
Juoni
Samaan aikaan McTavishin ryhmä on pelastusretkellä Siperiassa aikeenaan hakea Makarovin vihamies venäläisestä gulagista. Hän paljastuu ensimmäisen Modern Warfaren kapteeni Priceksi. He ehtivät hädin tuskin ulos gulagista ennen sen romahtamista. Pelastuksen jälkeen Price päättää kenraali Shepherdin vastustelusta huolimatta yrittää torjua eskaloitunutta sotatilannetta omatoimisesti ja laukaisee ydinohjuksen tuhoten Yhdysvaltain itärannikon yllä maata kiertävän kansainvälisen avaruusaseman. Räjähdyksestä syntyvä sähkömagneettinen pulssi lamauttaa elektronisen sodankäynnin ja antaa Yhdysvalloille kotikenttäedun. MacTavish ja kapteeni Price päättävät löytää Makarovin, ja jakavat ryhmänsä kahtia. Kersantti Gary ”Roach” Sanderson ja Simon ”Ghost” Riley lähtevät Georgian-Venäjän rajalle ja kapteenit Price ja MacTavish Afganistaniin. Ghostin ja Roachin ryhmä löytää tärkeää tietoa Makarovin olinpaikasta, jolloin kenraali Shepherd pettää ja ampuu heidät sekä ottaa tiedot haltuunsa. Kapteenit Price ja MacTavish saavat tämän tietoonsa ja päättävät kostaa Shepherdille. Kapteeni Price pyytää radiolla Makarovilta tietoja Shepherdin olinpaikasta vetoamalla vanhaan sanontaan ”viholliseni vihollinen on ystäväni”. Makarov paljastaa Shepherdin käyttävän tukikohtanaan Bravo-nimistä hotellia. Viimeisessä tehtävässä he hyökkäävät Shepherdin tukikohtaan ja tappavat tämän. Price menettää tajuntansa ja hänen herättyään MacTavish makaa henkihieverissä maassa. Kapteeni Pricen vanha ystävä Nikolai saapuu paikalle helikopterilla ja kantaa Pricen kanssa MacTavishin helikopteriin.
Vastaanotto
Modern Warfare 2 menestyi arvosteluissa hyvin. Arvosteluja keräävän Metacriticin pelin konsoliversioille antama keskiarvo on 94 % ja Windows-versiolle 85 %. Positiivista palautetta peli on saanut sen ”mukaantempaavasta tarinastaan, hienoista minitehtävistään ja moninpelistään.” Erityisesti peliä on kritisoitu sen yksinpelin lyhyydestä. IGN:n Mark Bozon sanoi, että ”Modern Warfare 2:n yksinpeli on yllättävän lyhyt” ja että se ”ei vedä vertoja aikaisempien Call of Duty -pelien yksinpeleille.”
Spike Video Game Awardseilla Modern Warfare 2 palkittiin parhaana ammuskelupelinä sekä parhaana moninpelinä. GameTrailers antoi pelille Vuoden peli -palkinnon. Pakistanilainen arvostelusivusto PakGamers palkitsi pelin Vuoden 2009 parhaana Xbox 360 -pelinä.
Lovere
Lovere on kunta Iseojärven rannalla Bergamon maakunnassa Italiassa. Sen pinta-ala on 7,9 neliökilometriä. Kunnassa on runsaat 5 000 asukasta.
Historiaa
Ensimmäinen tunnettu asutus Loveren alueella oli 300- ja 400-luvuilla ennen ajanlaskun alkua, kun keltit saapuivat alueelle. Myöhemmin roomalaiset valloittivat asutuksen, sillä se oli strategisesti hyvällä paikalla Val Camonica- ja Val Cavallina -laaksojen päässä järven rannalla. Rooman valtakunnan tuhon jälkeen Loverea ovat pitäneet hallussa niin langobardit, frankit, venetsialaiset kuin ranskalaisetkin.
Bobby Vinton Sings the Golden Decade of Love
Sijoitukset
Albumilista - Billboard (North America)
Suodatus
Suodatusta käytetään kemiassa erottamaan liuoksesta epäpuhtauksia tai erottamaan aineet toisistaan.
Suodatus voidaan suorittaa käyttämällä Büchnersuppiloa. Büchner-suppiloon laitetaan sopiva suodatinpaperi, liuos suodatetaan sen läpi imussa.
Myös tavallinen suppilo soveltuu suodatukseen. Siihen voidaan laittaa suodatinpaperi, jonka läpi nesteen annetaan valua. Suodatinpaperin asemasta voidaan käyttää myös pumpulia.
Mikäli kiinteä aine ei liukene nesteeseen, muodostuu heterogeeninen seos, josta liukenematon aine voidaan erottaa suodattamalla.
Suodatuksessa hyödynnetään hiukkasten kokoeroja.
Räisälän kansanopisto
Räisälän kansanopisto oli vuosina 1908–2009 toiminut suomalainen kansanopisto. Opisto sijaitsi vuoteen 1940 asti Räisälän pitäjässä luovutetussa Karjalassa. Vuodet 1950–2009 se toimi Kokemäellä Satakunnassa.
Perustaminen
Räisälän kansanopiston perusti vuonna 1907 Viipurissa vaikuttanut räisäläissyntyinen liikemies Juho Lallukka. Hän oli ollut mukana perustamassa Kanneljärven kansanopistoa vuonna 1894 ja halusi nyt saada opiston myös synnyinpitäjäänsä. Lokakuussa 1907 Lallukka ilmoitti perustavansa opiston omalla kustannuksellaan, luvaten toimipaikaksi Pudorian kartanon. Opisto aloitti toimintansa vuoden 1908 marraskuussa. Sen vaikutusalueena oli Räisälän lisäksi myös muita itäisen Kannaksen pitäjiä, kuten Antrea, Kirvu, Sakkola sekä Käkisalmen kaupunki. Kansanopiston ohjelmaan kuului muun muassa maataloutta, kotitaloutta ja käsitöitä.
Evakkoon lähtö
Syksyllä 1939 kansanopiston rakennukset otettiin sotilaskäyttöön. Talvisodan päätyttyä maaliskuussa 1940 opisto siirrettiin Etelä-Pohjanmaalle Teuvan Kulttuuritalo Orrelaan. Jatkosodan aikana opisto palasi jälleen Räisälään kahdeksi vuodeksi. Silloin sen tiloissa toimi myös sotasairaala. Rauhan tultua vuonna 1945 se jatkoi toimintaansa Satakunnassa. Aluksi Köyliön Lallintalolla ja vuodesta 1950 lähtien Kokemäen Peipohjassa.
Aika Kokemäellä
Kokemäellä Räisälän kansanopiston ohjelmaan kuului samoja kursseja kuin Räisälässäkin, mutta se tuli erityisesti tunnetuksi luovan kirjoittamisen linjastaan eli ns. Dante-akatemiasta. Lisäksi opistolla toimi elokuvalinja.
1990-luvulla oppilasmäärät alkoivat laskea ja kansanopisto ajautui taloudellisiin vaikeuksiin. Ongelmaksi muodostui myös se, että opisto oli ottanut ohjelmaansa pseudotieteellisiä opintolinjoja, kuten ääni- ja energiahoitoa, luovaa terapiaa ja elämäntaitoa. Opistossa järjestettiin myös joogaretriittejä.
Kielteinen julkisuus vaikutti osaltaan siihen, että oppilaitos menetti valtionavustuksensa ja kansanopistoasemansa vuonna 2008. Seuraavana vuonna se muutti nimensä Räisälän opistoksi ja yritti jatkaa toimintaansa. Tämä ei kuitenkaan onnistunut ja marraskuussa 2009 Porin käräjäoikeus asetti Räisälän opiston kannatusyhdistyksen konkurssiin.
Circus
Circus (lat. ’piiri, kehä’) tarkoittaa seuraavia asioita:
Hasavjurtin piiri
thumb|175px|Hasavjurtin piiri Dagestanin kartalla. Hasavjurtin piiri (kumykiksi, avaariksi ja lezgiksi Хасавюрт район, Hasavjurt raion; dargiksi Хасавюртла район, Hasavjurtla raion) on kunnallinen itsehallintoalue Dagestanin tasavallassa Venäjällä. Vuonna 1929 perustetun piirin pinta-ala on 1423,6 neliökilometriä. Asukkaita on 140 400 henkeä (vuonna 2010).
Hasavjurtin piiri sijaitsee Dagestanin pohjoisosan alankoseudulla. Se rajoittuu pohjoisessa Dagestanin Babajurtin, idässä Kiziljurtin ja etelässä Kazbekin ja Novolakin piireihin sekä lännessä Tšetšenian Gudermesin ja Šelkovskajan piireihin. Luoteisrajalla virtaa Terekjoki.
Seudun pääelinkeino on maatalous, joka on erikoistunut viljan, vihannesten, hedelmien ja viinirypäleiden viljelyyn sekä karjanhoitoon. Lisäksi on elintarviketeollisuutta, mattokutomo ja rakennustarvikkeiden tuotantoa.
Piirissä toimii 8 lastentarhaa ja 53 koulua. Kulttuurilaitoksia ovat kolme musiikki- ja taidekoulua, 45 kulttuuri- ja vapaa-ajankeskusta, 49 kirjastoa, kaksi teatteria ja kaksi kotiseutumuseota.
Paikallislehtinä ilmestyvät venäjänkielinen Družba (”Ystävyys”), kumykinkielinen Qumuq tüz (”Kumykkien tasanko”), avaarinkielinen Nasihat (”Opetus”) ja tšetšeeninkielinen Niiso (”Tasa-arvo”).
Albanian kieli
Albania on yli viiden miljoonan ihmisen äidinkielenään puhuma indoeurooppalainen kieli. Kieltä puhutaan ensisijaisesti Albaniassa ja Kosovossa, mutta puhujia on lisäksi muun muassa muualla Balkanilla.
Albania muodostaa yksinään yhden indoeurooppalaisten kielten pääryhmistä. Sen lähimpiä sukulaisia ovat muut indoeurooppalaiset kielet. Lisäksi albanialla on typologinen suhde joidenkin muiden balkanilaisten kielten kanssa.
Historia
Vanhin kirjallinen albaniankielinen teksti on katolisen kastekaavan lause vuodelta 1462. Ensimmäinen säilynyt albaniankielinen kirja, Meshari (Messukirja), on vuodelta 1555. Uusi testamentti käännettiin kokonaisuudessaan albaniaksi vuonna 1869.
Alueellinen sijoittuminen
Albanian kieltä äidinkielenään puhuvat olivat vuonna 2013 Suomen 11. suurin kieliryhmä johtuen pääasiassa Jugoslavian hajoamissotien pakolaisista. Vuoden 2019 lopussa Suomessa albaniaa äidinkielenään puhuvia oli 11 806 ja he ovat enimmäkseen kotoisin Kosovon alueelta.
Murteet
thumb|150px|Albanian kielen murrealueet Albaniassa. Sinisellä ghegin muodot, keltaisella ja oranssilla toskin muodot. Albanialla on kaksi murretta, Pohjois-Albaniassa ja sen naapurimaissa puhuttava gheg, ja Etelä-Albaniassa ja Pohjois-Makedoniassa puhuttava tosk. Albanian kirjakieli eli standardialbania perustuu toskiin.
Konsonantit
Lähde:
Vokaalit
Lähde:
Kirjaimistot
Vanhat katolilaiset albaniankieliset kirjoitukset on kirjoitettu muokatulla latinalaisella kirjaimistolla. 1700- ja 1800-luvulla kirjoitetut albaniankieliset ortodoksiset ja islamilaiset kirjoitukset on kirjoitettu kreikkalaisella kirjaimistolla ja turkkilais-arabialaisella kirjaimistolla. 1800-luvulla yritettiin saada käyttöön itsenäinen albanialainen aakkosto tai latinalainen aakkosto, jossa on lisäkirjaimia. Vuonna 1908 järjestetyn Manastirin kongressin jälkeen yleistyi niin sanottu Bashkimin järjestelmä, jossa käytetään kaksoiskirjaimia (sh, th, xh ym.), ja tarkkeita käytetään vain kirjaimissa ç ja ë.
Albanian kielessä on 36 aakkosta. Niistä vokaaleja on seitsemän ja konsonantteja 29.
Kielioppi ja sanasto
Täydellisiä sukuja on kaksi, maskuliini ja feminiini. Niiden lisäksi kieleen on jäänyt pieni määrä neutrimuotoisia sanoja. Adjektiivit ja pronominit kongruoivat nominien suvun kanssa. Artikkelit liitetään sanojen loppuun, ja ne kuvastavat sukua ja sijaa.
Täydellisiä sijamuotoja on kolme: nominatiivi, genetiivi-datiivi ja akkusatiivi. Lisäksi on osittainen ablatiivi.
Albaniassa on rikas verbin taivutusjärjestelmä. Verbit kongruoivat subjektin kanssa persoonamuodossa ja luvussa. Yksinkertaisia aikamuotoja on kolme: preesens, imperfekti ja aoristi, ja yhdistelmäaikamuotoja neljä: perfekti, pluskvamperfekti, futuuri ja futuurin perfekti. Tapaluokista indikatiivin ja subjunktiivin ohella albaniassa on admiratiivi, jolla ilmaistaan tapahtuvan asian odottamattomuutta.
Taivutus tapahtuu pääasiassa taivutuspäätteillä. Johdoksia luodaan sekä prefikseillä että suffikseilla. Yhdyssanoja on enemmän kuin romaanisissa kielissä mutta vähemmän kuin germaanisissa kielissä. Ablautista on vähäisiä jäänteitä.
Albanian sanajärjestys on subjekti-verbi-objekti, mutta tyylillisistä syistä tästä voidaan poiketa. Adjektiivit ja määritteet ovat pääsanansa jäljessä. Kieltosana nuk esiintyy verbin edellä.
Sanapaino on yleensä sanavartalon viimeisellä vokaalilla.
Albaniassa on huomattavan paljon lainasanoja, ja kielen kotoperäisen sanaston osuus on mahdollisesti ainoastaan kymmenen prosenttia. Albaniasta ei muihin kieliin ole lainattu juurikaan sanoja.
A Coruñan lentoasema
thumb|right|A Coruñan lentoasema thumb|right|A Coruñan lentoasemaa sisältä A Coruñan lentoasema  on lentokenttä Espanjan A Coruñan lähellä. Se on Culleredossa, noin kahdeksan kilometrin päässä A Coruñan keskustasta. 1 266 795 matkustajaa kulki lentokentän kautta vuonna 2007.
Suomen presidentin valinta 1944
Tasavallan presidentiksi 1944 toimestaan eronneen Risto Rytin seuraajaksi sekä vuosien 1940 ja 1943 presidentinvaalien erityismenettelyjen jälkeen ja edelleen sodan kestäessä määrättiin eduskunnan 5/6 enemmistön säätämällä poikkeuslailla kuuden vuoden toimikaudeksi puolustusvoimain ylipäällikkö, Suomen marsalkka Carl Gustaf Emil Mannerheim.
A Coruñan lentoasema
pienoiskuva|A Coruñan lentoaseman logo
Suomen presidentin valinta 1944
Neuvostoliiton aloitettua 9. kesäkuuta 1944 suurhyökkäyksen suomalaisjoukkoja vastaan Karjalan kannaksella ja tehtyä läpimurron presidentti Risto Ryti lähetti 27. kesäkuuta Saksaan henkilökohtaisen, Ryti–Ribbentrop-sopimukseksi kutsutun kirjeen aseavun saamiseksi. Kirjeessä Ryti vakuutti, ettei Suomi, hänen ollessaan presidenttinä, solmi erillisrauhaa Neuvostoliiton kanssa. Rintamatilanteen vakiinnuttua ja ulkopoliittisen paineen helpotuttua Suomi irtautui Ribbentrop-sopimuksesta siten, että Ryti erosi presidentin tehtävistä 1. elokuuta. Taustalla oli Suomen pyrkimys päästä rauhansopimukseen Neuvostoliiton kanssa. Hallitukselle antamassaan kirjelmässä Ryti ilmoitti eronsa muodolliseksi syyksi heikentyneen terveytensä ja sen, että ”ylin toimeenpanovalta sekä sotilas- että siviilihallinnon alalla olisi tällä hetkellä keskitettävä samalle henkilölle.” Näin Ryti määritteli seuraajakseen marsalkka Mannerheimin.
A Coruñan lentoasema
A Coruñan lentoasemaa on kutsuttu myös nimellä Alvedro. A Coruñasta lähtee lentoja Barcelonaan, Bilbaoon, Lissaboniin, Lontooseen, Madridiin, Sevillaan ja Zaragozaan.
Suomen presidentin valinta 1944
Hallitus antoi 1. elokuuta eduskunnalle esityksen laiksi ”tasavallan presidentin määräämisestä ilman vaalia”. Lain käsittely eduskunnassa oli ennätyksellisen ripeä: neljässä tunnissa lakiesitys läpäisi lähetekeskustelun, perustuslakivaliokunnan, ensimmäisen täysistuntokäsittelyn, suuren valiokunnan ja toisen täysistuntokäsittelyn. Perustuslakivaliokunta totesi mietinnössään, että presidentin valitseminen ei ”Suomen valtiosäännön edellyttämällä tavalla ole nykyisenä ajankohtana mahdollista” ja että Mannerheimin valinta vastaa parhaiten valtakunnan etua. Kolmannessa täysistuntokäsittelyssä 4. elokuuta eduskunta julisti lakiesityksen kiireelliseksi ja hyväksyi sen ilman keskustelua yksimielisesti.
Ribbentrop-sopimus mitätöityi lopullisesti, kun Mannerheim ilmoitti 17. elokuuta Suomeen saapuneelle saksalaiselle marsalkalle Wilhelm Keitelille olevansa vapaa sopimuksen velvoitteista.
Luettelo Finnish Dance Chartin tanssituimmista kappaleista vuonna 2011
Luettelo Finnish Dance Chartin sadasta tanssituimmasta kappaleesta vuodelta 2011.
Luettelossa listattuna Dee Jay Promotions Finlandin ylläpitämän Finnish Dance Chartin 100 tanssituinta kappaletta vuodelta 2011.
Lähteet
← Takaisin vuoden 2011 viikkolistaan
Comatex
thumb|upright|Perinteisiä malilaisia [[bogolan-tekstiilejä.]] Comatex (Compagnie Malienne de Textile) on malilainen tekstiiliteollisuusyritys. Sen toimipaikka ja tuotantolaitos sijaitsevat Ségoussa.
Kiinan tuella rakennettu tekstiilitehdas avattiin vuonna 1968. Konkurssin partaalla ollut valtionyhtiö yksityistettiin vuonna 1994. Sen pääomasta 80 % omistaa kiinalainen China Overseas Engineering Group COVEC ja 20 % Malin valtio. Comatex jalostaa CMDT:n tuottamaa puuvillaa ja valmistaa lankaa ja kankaita kotimaiseen kulutukseen ja vientiin. Se pystyy käsittelemään vuosittain 2 000 tonnia puuvillaa ja tuottamaan 10 miljoonaa metriä harmaata ja 12 miljoonaa metriä painettua kangasta sekä valkaisemaan ja värjäämään 450 tonnia lankaa. Yhtiö on Länsi-Afrikan suurin tekstiilinvalmistaja ja sillä on yli 1 400 työntekijää.
Comatex jalostaa noin kaksi prosenttia Malissa tuotetusta puuvillasta. Sen ongelmia ovat vanhentunut koneisto, korkeat energiakustannukset ja ulkomainen halpatuonti. Yhtiön toiminta on ollut välillä pysähdyksissä ja sen sanotaan olevan jälleen vararikon partaalla.
Niskavuoren naiset (täsmennyssivu)
Niskavuoren naiset viittaa seuraaviin:
Olavi Hjellman
Olavi Ilmari Hjellman (s. 22. helmikuuta 1945 Kemiö) on suomalainen pikaluistelija.
Hjellman edusti Suomea Grenoblen 1968 talviolympialaisissa, joissa hän sijoittui 1 500 metrillä 21:nneksi ja 500 metrillä 40:nneksi. Hän osallistui MM-kilpailuihin ja EM-kilpailuihin vuosina 1965 ja 1969.
Hjellman edusti seuratasolla Taalintehtaan Jäntevää. Hän voitti sekä yleisluistelijoiden että sprinttereiden Suomen-mestaruuden vuonna 1975. Hän voitti TUL:n mestaruuden seitsemän kertaa vuosina 1966–1976. Hjellmanin valmentajana toimi Juhani Järvinen.
Tel Avivin pörssi
Tel Avivin pörssi (TASE, ) on Tel Avivissa sijaitseva, Israelin ainoa arvopaperipörssi. TASE on Israelissa ainoa julkinen arvopaperikaupan markkinapaikka. Sillä on merkittävä asema Israelin taloudessa. TASEen on listautunut 622 yritystä, joista kuutisenkymmentä on myös muissa pörsseistä.
The Many Moods of Bobby Vinton
The Many Moods of Bobby Vinton on Bobby Vintonin kokoelma-albumi, joka julkaistiin vuonna 1974.
Yleisurheilun sisäratojen Euroopan-mestaruuskilpailut 2013
32. yleisurheilun sisäratojen Euroopan-mestaruuskilpailut järjestettiin Ruotsin Göteborgissa 1.–3. maaliskuuta 2013. Kilpailupaikkana toimi Scandinavium-halli.
Mitalitaulukko
Isäntämaa
Ulrika
Ulrika on naisen etunimi. Ulrikan nimipäivä on 4. heinäkuuta suomenruotsalaisessa nimipäiväkalenterissa. Suomessa nimi on vuoden 2019 loppuun mennessä annettu 3 395 henkilölle. Lisäksi sen muunnos Ulriika on annettu 776 ja Ulrica 292 henkilölle.
Jääkiekon SM-sarjakausi 1946–1947
Kaudella 1947 jääkiekon SM-sarjassa pelattiin yhdeksän joukkueen yksinkertainen sarja, jonka voittaja voitti mestaruuden. Sarjan päättyessä kolme joukkuetta oli kärjessä tasapisteissä, jolloin kahden maalieroltaan kahden parhaan kesken pelattiin uusintaottelu mestaruudesta. Uusinnassa Ilves voitti Tarmon 10-2.
Sarjataulukko
KIF, HJK ja K-Kissat putosivat Suomensarjaan. Tilalle nousi ÅIFK
Ranskan arrondissementit
Ranskassa on 101 departementtia, jotka on jaettu yhteensä 342 arrondissementtiin. Arrondissementtien lukumäärä departementissa vaihtelee yhdestä (Pariisi ja Territoire-de-Belfort) yhdeksään (Moselle), mutta useimmissa departementeissa arrondissementteja on kolme tai neljä. Arrondissementit jakautuvat edelleen kantoneihin ja kuntiin.